b'\n_START_ARTICLE_\nBQL\n_START_SECTION_\n2010\xe2\x80\x932013: Slovenija ima talent\n_START_PARAGRAPH_\nVsak posebej sta se udele\xc5\xbeila oddaje Slovenija ima talent: starej\xc5\xa1i Rok v 1. sezoni (2010, skupaj z Matejem Priker\xc5\xbenikom) in 3. sezoni (2013). Mlaj\xc5\xa1i Anej pa je bil eden izmed finalistov 4. sezone (2014). _NEWLINE_Leta 2015 sta za\xc4\x8dela na dru\xc5\xbebenih omre\xc5\xbejih objavljati skupne priredbe uspe\xc5\xa1nic, izmed katerih je najve\xc4\x8d pozornosti po\xc5\xbeela priredba pesmi\xc2\xa0\xc2\xbbLedena\xc2\xab skupine Siddharta.\n_START_SECTION_\n2016: Prvoizdani singel\n_START_PARAGRAPH_\nJunija 2016 sta pod imenom BQL (gre za "krati\xc4\x8dni" zapis fraze be cool) izdala svoj prvi singel\xc2\xa0\xc2\xbbMuza\xc2\xab, akusti\xc4\x8dno pop pesem z elektronsko podlago. Nastala je v sodelovanju z avtorjem in producentom Raayem in njegovo \xc5\xbeeno Marjetko Vovk (Maraaya), ki sta ju vzela pod svoje okrilje.\xc2\xa0\xc2\xbbMuza\xc2\xab\xc2\xa0je postala eden najve\xc4\x8djih doma\xc4\x8dih radijskih hitov leta, saj je bila \xc4\x8detrta najbolj predvajana doma\xc4\x8da pesem v letu 2016._NEWLINE_Na uradni slovenski lestvici SloTop50 je zasedla prvo mesto na tedenski lestvici, celoletni lestvici pa je zasedla 21. mesto. Zanjo sta posnela tudi videospot, ki je bil na Youtubu premierno predstavljen 1. septembra 2016.\n_START_SECTION_\n2017: Druga na EMI\n_START_PARAGRAPH_\nNa Emi 2017 sta nastopila s svojim drugim singlom\xc2\xa0\xc2\xbbHeart of Gold\xc2\xab. Pesem je v enem tednu prejela ve\xc4\x8d kot 370 tiso\xc4\x8d ogledov (na YouTubu). Na EMI sta prejela najve\xc4\x8d glasov gledalcev, vendar sta bila pri \xc5\xbeiriji \xc5\xa1ele \xc4\x8detrta, kar ni bilo dovolj za zmago na EMI 2017. Skupno sta kon\xc4\x8dala na drugem mestu. To je \xc5\xbee njun drugi singel, ki je na uradni slovenski tedenski lestvici SloTop50 zasedel prvo mesto, kar jima je uspelo kot prvima slovenskima izvajalcema. _NEWLINE_Pesem "Heart of Gold" se je marca 2017 zna\xc5\xa1la tudi na svetovno znani spletni glasbeni platformi Spotify, kjer sta se pojavila med top 10 skladbami, ki jih morate sli\xc5\xa1ati._NEWLINE_26. maja 2017 je Maraaya v sodelovanju z BQL, v \xc5\xbeivo nastopila na Cankarjevi cesti v Ljubljani, kjer je premierno predstavila svoj peti singel "It\'s Complicated" in hkrati \xc5\xa1e videospot za to pesem. Uradno je single iz\xc5\xa1el 7. junija 2017, hrva\xc5\xa1ka verzija pa dva dni kasneje._NEWLINE_27. novembra 2017 sta skupaj z Niko Zorjan izdala svoj 4. singel\xc2\xa0\xc2\xbbNi Predaje, Ni Umika\xc2\xab; isti dan je iz\xc5\xa1el tudi spot.\n_START_SECTION_\n2018: Prvi singel in spot v Evropi\n_START_PARAGRAPH_\n1.1.2018 sta izdala svoj 5. singel\xc2\xa0\xc2\xbbZimska\xc2\xab\xc2\xa0in videospot za to pesem.\n_START_SECTION_\n2018: Znova druga na EMI\n_START_PARAGRAPH_\nDecembra je uradna Facebook stran EMA potrdila, da bosta znova nastopila na EMI, februarja 2018, s pesmijo\xc2\xa0\xc2\xbbPtica\xc2\xab. Besede Roka in Aneja na zgodbo in sporo\xc4\x8dilo pesmi: \xc2\xbb\xc4\x8ce ti ptica prileti na roko in jo stisne\xc5\xa1 preve\xc4\x8d, jo zadu\xc5\xa1i\xc5\xa1, \xc4\x8de jo ne stisne\xc5\xa1 dovolj mo\xc4\x8dno ti odleti, \xc4\x8de pa jo stisne\xc5\xa1 ravno prav, ostane v tvojih rokah.\xc2\xab_NEWLINE_V finalu sta osvojila kon\xc4\x8dno drugo mesto. Skladba je prejela najve\xc4\x8d glasov ob\xc4\x8dinstva, vendar ni prejela dovolj glasov \xc5\xbeirije za kon\xc4\x8dno zmago. (10 to\xc4\x8dk za zmagovalko).'